Parra se Blog: DINK JY AARDS OF HEMELS
Richard Baxter skryf in sy boek "The saint's everlasting rest", die volgende:
"Waarom is ons harte en ons gedagtes nie voortdurend op die hemel gerig nie...? O, dissiplineer jou siel om die EWIGHEID te bestudeer! Dink gedurig aan die LEWE WAT KOM - maak dit deel van jou denkpatroon, en verlustig jouself in die heerlikhede van die hemel."
Hierdie woorde is absoluut noodsaaklik vir die tyd waarin ons lewe! Die vermoeiendheid van ons moderne lewe, het die potensiaal om ons in totaliteit is te sluk! Geweld, misdaad, korrupsie, oorloë, mammonh, najaag van produksie, skool-aktiwiteite, - om nie eers te praat van die droogte, vloede, globale verwarming, dreigende meteorietiese botsings en ander natuurrampe wat ons verbyster laat nie!
As ons kinders van God is (met 'n getuienis van wedergeboorte, volgens Joh 3:3-5) is ons nie vir altyd op planeet aarde nie. Ons gaan na 'n plek toe, wat spesiaal vir ONS voorberei is! (Joh 14:2) Ons sal oorvloedige blydskap geniet, volgens Ps16:11!
Richard Baxter gaan voort en noem vier redes waarom dit belangrik is om aan die hemel te dink:
1. Dit verminder die moontlikheid van toegee aan die versoekings, want ons gedagtes bly gefokus op die Here.